लखनऊ. गाजियाबाद में आज सीएम अखिलेश यादव ने 8000 इंटरमीडिएट पास छात्रों में लैपटॉप बांटते समय कहा कि उनकी सरकार ने हर वायदा पूरा किया है, यही कारण है कि आज विरोधियों के मुंह बंद हो चुके हैं। लेकिन अखिलेश यादव शायद ये भूल गए कि लैपटॉप की ही तरह हाईस्कूल छात्रों को टैबलेट बांटने की योजना साल भर पूरा करने की बाद भी सरकार शुरू नहीं कर सकी है।
इस साल का हाईस्कूल रिजल्ट आने को है और अब सरकार पर 50 लाख से ज्यादा स्टूडेंट्स को टैबलेट बांटने का भारी दबाव बढ़ गया है। स्थिति ये है कि अभी तक टैबलेट देने के लिए टेंडर ही नहीं हो सका है।
सूत्रों के अनुसार सरकार ने अफसरों को कहा है कि महीने भर अंदर प्रक्रिया पूरी करें लेकिन जानकार मानते हैं कि 10 जून को होने वाले टेंडर की प्रक्रिया पूरी होते-होते कम से कम दो महीने का समय लग जाएगा और उसके बाद भी सरकार कितनी भी तेजी दिखा लें अगले साल से पहले तक इन 50 लाख स्टूडेंट्स को टैबलेट नहीं मिलने वाला।
दरअसल हाईस्कूल पास स्टूडेंट्स को टैबलेट और इंटरमीडिएट पास स्टूडेंट को लैपटाप बांटने का निर्णय 2012 में बनी सपा सरकार की पहली ही ही कैबिनेट बैठक में हो गया था। लेकिन लैपटाप खरीदते-खरीदते 9 महीने बीत गए। किसी तरह लैपटॉप योजना शुरू हुई, लेकिन टैबलेट सरकार के लिए समस्या बना रहा।
आगे पढिए पूरी प्रक्रिया...
hin_Deva hin_Deva hin_Deva hin_Deva hin_Deva